न्यू रोमान्टिक (टेलर स्विफ्टको गीत)
"न्यू रोमान्टिक" अमेरिकी गायिका-गीतकार टेलर स्विफ्ट को गीत हो जुन उनको पाँचौँ स्टुडियो एल्बम १९८९ लागि रेकर्ड गराइएको थियो। यस गीतलाई ३ मार्च २०१५ मा आइट्युनस् स्टोरमा सार्वजनिक गरिएको थियो भने गीत बिलबोर्ड हट १०० चार्टको ७१अौँ स्थानमा चार्ट प्रवेश गरेको थियो। यस गीतलाई पुन २३ फेब्रुअरी २०१६ मा रिपब्लिक रेकर्डस् र बिग मेसिन रेकर्ड्सले ७अौँ र अन्तिम एकलको रूपमा सार्वजनिक गरेको थियो जसले गर्दा गीत बिलबोर्ड हट १०० चार्टको ४६अौँ स्थानमा आएको थियो।

चार्ट प्रस्तुति
उत्कृष्ट डिजिटल डाउनलोड र अधिक बिक्रीका कारण गीत अमेरिकी बिलबोर्ड हट १०० आधिकारिक चार्टमा २१ मार्च २०१५ मा ७१अौँ स्थानमा चार्ट प्रवेश गरेको थियो तर निम्न हप्ता गीत चार्टबाटै बाहिरिएको थियो। गीत आधिकारिक रूपमा सार्वजनिक भएसँगै गीतले मेनस्ट्रिम चार्टको २८अौँ स्थानमा उक्लिएको थियो भने एडल्ट टप ४० मा गीत २६अौँ स्थानमा आएको थियो।

अष्ट्रेलियाको आधिकारिक चार्ट कम्पनी एरिया चार्टमा गीत ४७अौँ स्थानमा चार्ट प्रवेश गरेको थियो भने केही हप्ता पछि गीत ३५अौँ स्थानमा आएको थियो। 

गीत क्यानडाको आधिकारिक चार्ट क्यानडेली हट १०० को ५८अौँ स्थानमा चार्ट प्रवेश गर्‍यो भने युके एकल चार्टमा १३२, स्कटल्यान्डमा शीर्ष ३० द आयरल्यानडमा शीर्ष १२ मा पर्न सफल भएको थियो।

सङ्गीत भिडियो
आधिकारिक सङ्गीत भिडियो जोनास अकरलन्ड द्वारा निर्देशित गरिएको थियो भने गीतको आधिकारिक भिडियो अप्रिल ६ मा सार्वजनिक गरियता पनि १३ अप्रिल २०१६ मा स्विफ्टको आधिकारिक युट्युब र भिभो खातामा सार्वजनिक गरिएको थियो। साङ्गीतिक भिडियोमा लगभग सबै दृश्यहरू स्विफ्टको १९८९ विश्व भ्रमणमा खिचिएको थियो। जनवरी २०१९ को अनुसार भिडियोले युट्युबमा ८५ मिलियन अवलोकन पाएको छ जुन स्विफ्टको १९८९ एल्बमको सबैभन्दा कम हेरिएको भिडियो हो।

अवार्ड

प्रत्यक्ष प्रस्तुतिहरू
"न्यू रोमान्टिक" गीतको सबै छायङ्कन र तस्वीरहरू १९८९ विश्व भ्रमणमा खिचिएको थियो। यो गीत स्विफ्टले विश्व भ्रमणका बेला वेलकम टु न्युयोर्क पछि प्रस्तुत गरेकी थिइन्। स्विफ्टले ह्युसेटन टेकससमा आयोजना गरिएको डाइरेक्टर टिभी सुपर स्याटर्‍डे कार्यक्रममा न्यू रोमान्टिक गीतको प्रत्यक्ष प्रस्तुति दिएकी थिइन्।

चार्ट

प्रमाणपत्र

सार्वजनिक इतिहास

सन्दर्भ सामग्री

बाह्य कडीहरू
 न्यू रोमान्टिक गीतको सार

यो पनि हेर्नुहोस्

टेलर स्विफ्टका गीतहरू
टेलर स्विफ्टद्वारा लिखित गीतहरू